钦定古今图书集成/理学汇编/学行典/第196卷 > 孙锷
## 钦定古今图书集成/理学汇编/学行典/第196卷 > 孙锷

按《宁波府志》：“孙锷，字允廉，幼聪敏，为文有奇气。母徐
氏方娠六月，父珂往商于陜。既而锷生。父久客不返，
母鞠教之。稍长，日记千馀言，名声籍籍。领弘治二年
乡荐，时年二十一。其姑氏令俳优侑燕，至教子寻亲
事，乃大恸曰：‘吾父何在’？即治装行之陜西，道里修阻，
备尝艰险，竟寻其父归，乡人咸异焉。越三载，以病卒”，
闻者伤之。